section_heading: Zemljopis
paragraph_text: Johannesburg je smješten u sjeveroistočnom dijelu Južnoafričke Republike na visoravni Visoki Veld. U blizini je planinski prostor Witwatersrand s jednim od najvažnijih svjetskih nalazišta zlata. Johannesburg se nalazi 90 km južno od Pretorije, jednog od glavnih gradova Južnoafričke Republike. Jedan je od najvećih svjetskih gradova koji nisu smješteni niti na moru niti na jednoj većoj rijeci.